**Tisztelt Fogyasztó!**

Tájékoztatjuk, hogy Magyarország Kormánya téli rezsicsökkentésről döntött. A 2018. március 12. napján kihirdetett, a fűtési célú távhőszolgáltatást igénybe vevő lakossági felhasználók részére biztosított téli rezsicsökkentésről szóló 39/2018. (III. 12.) Korm. rendelet alapján Ön a rendkívüli hideg időjárás miatt a társaságunk által kiállított számlában szereplő fűtési célú költségekből árkompenzációra jogosult.

A Kormány döntése alapján az **árkompenzáció mértéke 12 000 Ft**, amelyet társaságunk a 2018. áprilisi számlában érvényesít. Az Ön eddig megszokott ütemezés szerint érkező következő fűtésszámlája ennek megfelelő mértékben csökken. **Ha a  számla összege alacsonyabb, mint az  érvényesítendő árkompenzáció összege, a fennmaradó rész a legkésőbb 2018. június 30. napjáig kibocsátandó számlákban kerül érvényesítésre.**

A téli rezsicsökkentésről további részleteket a  Magyar Energetikai és Közmű-szabályozási Hivatal honlapján,a [http://www.mekh.hu](http://www.mekh.hu/) címen olvashat.

A juttatás összegére Ön **kizárólag abban az esetben jogosult, ha 2018. március 13. napján (a rendelet hatályba lépésekor) a fűtési célú távhőszolgáltatás igénybe vevője volt.** A juttatás készpénzben nem igényelhető.

Kiskunfélegyháza, 2018. március 21.

**PERKONS DHŐ Dunaújvárosi Hőszolgáltató Kft.**